# Ahmed Zakajev

### Wikipedia

Ahmed Zakajev (s. 26. huhtikuuta 1956) on maanpaossa oleva Itškerian tšetšeenitasavallan ulkoministeri. Hänet nimitti virkaan Aslan Mashadov vuonna 1997 ja uudelleen Abdul-Halim Saidulajev vuonna 2006.

Zakajev on entinen Groznyin teatterin näyttelijä. Hän toimi kulttuuriministerinä Dzohar Dudajev hallituksessa, mutta jätti paikan ensimmäisen Tšetšenian sodan sytyttyä. Sodassa hän toimi merkittävässä vastarintajoukkojen johtajana. Zakajevin joukot pitivät päämajaansa Urus-Martanin kaupungissa ja niiden toiminta-alue oli pääasiassa Tšetšenian lounaisosassa. Elokuussa 1996 Zakajevin johtamat joukot olivat mukana valtaamassa Groznyia takaisin tšetšeenien haltuun hänen johtaessa hyökkäystä rautatieasemalle. Sotameriittiensä ansiosta Zakajev kohosi nopeasti merkittävään asemaan Tšetšenian politiikassa. Hän mm. edusti Tšetšeniaa rauhanneuvotteluissa, jotka lopulta johtivat rauhansopimukseen Moskovan ja Groznyin välille. Pian hänestä tuli varapääministeri ja Mashadovin erikoisneuvonantaja. Samaan aikaan hän kuitenkin jatkoi toimintaansa armeijaryhmän komentajana. Toisessa Tšetšenian sodassa Zakajev toimi jälleen neuvottelijana Venäjän hyökkäyksen jälkeen. Hän mmyös jatkoi taisteluaan tšetšeenien puolella. Kuitenkin vuonna 2000 hän haavoittui ja pakeni maasta.

Vuonna 2002 Zakajev osallistui lokakuussa Kööpenhaminassa Tšetšenia-konferenssiin, johon ottivat osaa myös monet venäläiset ihmisoikeusaktivistit. Samaan aikaan Venäjä syytti häntä Moskovan teatterikaappauksen järjestämisestä, mutta hän kiisti osallisuutensa tapahtumaan. 30. lokakuuta hänet pidätettiin viideksi viikoksi, mutta asia ei koskaan edennnyt oikeuteen asti, koska tanskalainen tuomioistuin katsoi, että Venäjän syytteet eivät perustuneet riittävästi tosiasioihin. Tämä siitä huolimatta, että Venäjä esitti kirjallista todistusaineistoa rikosten silminnäkijöiltä. Tanska myös kieltäytyi luovuttamasta Zakajevia Venäjälle, koska vaikka virallisesti Venäjä on pidättäytynyt kuolemantuomion käytöstä (mikä on vaatimuksena jäsenyydelle Euroopan neuvostossa) Tanska katsoi että Zakajevia saattaisi kohdata kuolemantuomio. Kun tarkastellaan tätä päätöstä, on huomattava, että Tanska luovutti afrikkalaisen upseerin Innocent Sagahuten Tansaniaan vuonna 2002. Amnesty Internationalin 2005 raportin mukaan Tansaniassa on ainakin 15 ihmistä odottamassa teloitusta. Lisäksi Amnesty syyttää Tansanian viranomaisia vankien kidutuksesta ja huonosta kohtelusta.

7. joulukuuta 2002 Zakajev palasi Lontooseen ja haki turvapaikkaa. Brittiviranomaiset pidättivät hänet, mutta hän pääsi vapaaksi 50 000 punnan takuita vastaan, jotka maksoi näyttelijä Vanessa Redgrave. 13. marraskuuta 2003 brittiläinen tuomioistuin vastasi kieltävästi Venäjän pyyntöön Zakajevin luovuttamisesta, koska taustalla olivat sen mukaan poliitiset motiivit ja hänen olisi mahdollista joutua kidutettavaksi. 29. marraskuuta Zakajev sai myönteisen turvapaikkapäätöksen. Samaan aikaan kuitenkin Britannia on luovuttanut useita henkilöitä eri syistä Yhdysvaltoihin, jota on syytetty kiduttamisesta (esim. Guantanamon lahden keskitysleirillä) ja jossa on kuolemantuomio voimassa.

## [muokkaa] Aiheesta muualla

- Tapaus Ahmed Zakajev, farssi vai murhenäytelmä? Hannu Yli-Karjanmaa 21.11.2002
- BBC: Chechen envoy granted UK asylum
- Guardian: Judge rejects bid to extradite Chechen rebel leader

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/h/m/Ahmed_Zakajev_5c66.html

Luokat: Henkilötyngät | Tšetšenialaiset poliitikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English